Virallinen lehti nro C 014 , 19/01/1998 s. 0402



A4-0393/97 Päätöslauselma komission sisäisen ihmisoikeus- ja demokratisointiasioista vastaavan yhtenäisen koordinointirakenteen perustamisesta Euroopan parlamentti, joka - ottaa huomioon ihmisoikeuksien yleismaailmallisen julistuksen, - ottaa huomioon ihmisoikeuksia koskevan eurooppalaisen yleissopimuksen periaatteet, - ottaa huomioon Pariisissa vuonna 1990 hyväksytyn ETYK:n peruskirjan, - ottaa huomioon EY:n perustamissopimuksen 130 u artiklan 2 kohdan, - ottaa huomioon neuvoston ja neuvostossa kokoontuneiden jäsenvaltioiden 28. marraskuuta 1991 antaman päätöslauselman ihmisoikeuksista, kansanvallasta ja kehityksestä, - ottaa huomioon Wienissä kesäkuussa 1993 pidetyn YK:n ihmisoikeuskonferenssin sekä Kairon, Kööpenhaminan ja Pekingin konferenssien tulokset, - ottaa huomioon antamansa päätöslauselmat ihmisoikeuksista maailmassa, erityisesti 12. joulukuuta 1996 antamansa päätöslauselman ihmisoikeuksista maailmassa vuosina 1995 - 1996 ja unionin ihmisoikeuspolitiikasta ((EYVL C 20, 20.1.1997, s. 161.)), - ottaa huomioon 21. huhtikuuta 1994 antamansa päätöslauselman ihmisoikeuksista EU:n ulkopolitiikassa ((EYVL C 128, 9.5.1994, s. 370.)), - ottaa huomioon 12. kesäkuuta 1997 antamansa päätöslauselman yhteisen ulko- ja turvallisuuspolitiikan toteuttamisessa tapahtuneesta edistymisestä (tammikuu - joulukuu 1996) ((EYVL C 200, 30.6.1997, s. 148.)), - ottaa huomioon komission tiedonannon neuvostolle ja Euroopan parlamentille «Euroopan unioni ja ihmisoikeuksien ulkoinen ulottuvuus: Roomasta Maastrichtiin ja edemmäs» (KOM(95)0567), - ottaa huomioon komission kertomuksen ihmisoikeuksien ja kansanvaltaistamisen edistämiseksi toteutettavista toimista (vuonna 1995) (KOM(96)0672), - ottaa huomioon komission kertomuksen yhteistyöstä eurooppalaisten kehitystyötä tekevien kansalaisjärjestöjen kanssa kehitysmaita kiinnostavilla aloilla (toiminta 1994) (KOM(96)0032), - ottaa huomioon 20. syyskuuta 1996 antamansa päätöslauselman komission tiedonannosta kansanvallan periaatteiden ja ihmisoikeuksien sisällyttämisestä yhteisön ja kolmansien maiden välisiin sopimuksiin ((EYVL C 320, 28.10.1996, s. 261.)), - ottaa huomioon 13. kesäkuuta 1997 antamansa päätöslauselman komission ehdotuksesta neuvoston päätökseksi neljännen Lomén yleissopimuksen 366 a artiklan täytäntöönpanomenettelystä ((EYVL C 200, 30.6.1997, s. 256.)) sekä mietintöön A4-0175/97 sisältyvän ulko- ja turvallisuusasiain sekä puolustuspolitiikan valiokunnan lausunnon, - ottaa huomion 21. helmikuuta 1997 antamansa päätöslauselman Euroopan unionin humanitaarisesta avusta ja ECHO:n roolista sekä komission tiedonannosta neuvostolle ja Euroopan parlamentille avustuksen, kunnostuksen ja kehityksen yhdistämisestä ((EYVL C 85, 17.3.1997, s. 181.)), - ottaa huomioon työjärjestyksensä 148 artiklan, - ottaa huomioon ulko- ja turvallisuusasiain sekä puolustuspolitiikan valiokunnan mietinnön sekä kehitys- ja yhteistyövaliokunnan ja budjettivaliokunnan lausunnot (A4-0393/97), A. ottaa huomioon, että unioni on sitoutunut kunnioittamaan vapautta, kansanvaltaa, ihmisoikeuksia ja perusvapauksia ja oikeusvaltion periaatetta, ja katsoo, että sen pitäisi toimia tämän mukaisesti sisäpolitiikassaan, yhteisessä kehityspolitiikassa ja yhteisessä ulko- ja turvallisuuspolitiikassa (YUTP), B. ottaa huomioon Amsterdamin Eurooppa-neuvoston tulokset, joiden seurauksena YUTP:aa varten muodostetaan troikka neuvoston puheenjohtajavaltiosta, YUTP:n korkeasta edustajasta/neuvoston pääsihteeristä ja komissiosta; komissio osallistuu täysimääräisesti YUTP:n tehtävien hoitamiseen, C. ottaa huomioon, että ihmisoikeuksien kansainvälisen tunnustamisen seurauksena myös kansainvälisissä suhteissa otetaan entistä enemmän huomioon ihmisoikeudet ja kansanvalta, ja katsoo, että yhteisön ihmisoikeuspolitiikka on kehittynyt tässä suhteessa horisontaalisesti ja toimenpiteet, taloudelliset voimavarat ja toimijat ovat vastaavasti lisääntyneet, D. ottaa huomioon, että EU on ihmisoikeuspolitiikassaan luonut uusia painopisteitä kansanvaltaistamisprosessien lujittamisen ja konfliktien ennaltaehkäisyn avulla, E. ottaa huomioon, että Wienin ihmisoikeuskonferenssi vahvisti ihmisoikeuksien jakamattomuuden ja yleismaailmallisuuden sekä oikeuden kehitykseen olevan olennainen osa ihmisen perusoikeuksia, F. ottaa huomioon, että neuvoston otti marraskuussa 1991 tekemällään päätöksellä käyttöön «ehdollisen kehitysavun» aikaisemman ehdottoman kehitysavun politiikan sijasta, G. ottaa huomioon, että kehitysyhteistyössä jälleenrakennusvaihe on sidottu kansanvaltaistamisprosessien aloittamiseen ja ohjelmat kattavat toimenpiteet kansalaisyhteiskunnan ja oikeusvaltion palauttamiseksi, H. korostaa sitä, että unionilta kokonaisuudessaan edellytetään johdonmukaisuutta ulkopoliittisissa toimissaan, ja neuvosto ja komissio jakavat tämän vastuun, ja on vakuuttunut siitä, että ulkopoliittisten toimien on oltava johdonmukaisuuden lisäksi myös tehokkaita ja avoimia, I. ottaa huomioon, että uusimmassa ehdotuksessaan neuvoston asetukseksi kansanvallan ja oikeusvaltion sekä ihmisoikeuksien ja perusvapauksien kunnioittamisen kehittämisestä ja lujittamisesta (KOM(97)0357) komissio ehdottaa yhtenäistä oikeudellista perustaa johdonmukaisuuden ja tehokkuuden lisäämiseksi ihmisoikeuksien ja kansanvallan edistämiseksi toteutettavassa politiikassa ja toimissa, J. katsoo, että koska EU osallistuu merkittävästi demokratia- ja ihmisoikeushankkeiden toteuttamisen sekä vaalien tukemisen ja tarkkailun rahoittamiseen, on parannettava erityisesti EU:n rahoituksen näkyvyyttä, K. on vakuuttunut, että EU:n on toteutettava ihmisoikeuspolitiikkaan liittyvät toimensa mahdollisimman koordinoidusti kansainvälisten järjestöjen (esim. Euroopan neuvosto, ETYJ) kanssa laajan synergia- ja kerrannaisvaikutuksen aikaan saamiseksi, L. on vakuuttunut, että EU:lla on oltava asianmukaiset päätöksentekorakenteet ja välineet tehokkaan ulkopolitiikan toteuttamiseksi, mihin kuuluu ihmisoikeuksien ja kansanvallan edistäminen, M. korostaa tarvetta saada käyttöön menetelmät ja välineet, jotka mahdollistavat sen, että se voi päätöslauselmiensa ja suositustensa mukaisesti taata johdonmukaisen poliittisen linjan ihmisoikeuskysymyksissä, mihin kuuluu myös mahdollisuus valvoa tehokkaasti sen lausuntojen johdosta toteutettuja toimia, N. on vakuuttunut, että sen päätöslauselmissa ja suosituksissa esitetyistä ehdotuksista käy selvästi ilmi Euroopan parlamentin toivomus avoimuudesta, valvonnasta, analyysistä ja seurannasta, O. on tietoinen, että ihmisoikeuskäsityksen soveltaminen käytännössä on riippuvainen käsitteiden määrittelyn selkeydestä ja jatkuvuudesta sekä välineiden käytön johdonmukaisuudesta, P. on vakuuttunut, että takuu- ja seuraamuspolitiikassa ja konfliktien ennaltaehkäisyssä perusedellytyksinä ovat kolmannen maan ihmisoikeustilanteen arviointi ja siitä tiedottaminen, Q. ottaa huomioon, että EU:n ulkopolitiikan, kehityspolitiikan ja kauppapolitiikan perustana oleva jaettu päätöksenteko- ja hallintorakenne johtaa koordinoinnin puutteisiin ja toimivaltaan liittyviin jännitteisiin, R. ottaa huomioon, että Euroopan parlamentti on pyrkinyt vastustamaan ihmisoikeus- ja demokratiahankkeiden alan budjettivarojen sirpaloitumista ja alaa koskevan strategian puuttumista sekä vastuun hajautumista komissiossa, S. katsoo, että ihmisoikeuksia ja kansanvaltaa käsittelevien komission yksiköiden sisäinen koordinointi kuvastaa tätä toimivallan sirpaloitumista, T. ottaa huomioon, että hankkeiden lupamenettelyt ovat raskaita ja vaikeasti hahmotettavia ja johtavat maksujen huomattavaan viivästymiseen, U. katsoo, että myös komission kertomuksissa hankkeiden arvioinnista ja jatkuvuudesta on yhä, edistymisestä huolimatta, puutteita, ne eivät anna kokonaiskuvaa ja niillä tarjotaan usein tietoa liian myöhään, mikä vaikeuttaa avoimuutta ja Euroopan parlamentin valvontaa, V. ottaa huomioon, ettei komissiolla tällä hetkellä ole käytettävissään omaa, laajaa ihmisoikeus- ja demokratiaohjelmien arviointijärjestelmää ja että ensimmäinen Phare- ja Tacis-demokratiaohjelmia koskeva arviointi esitettiin Brysselissä 2. ja 3. lokakuuta 1997 pidetyssä ohjelmien arviointia koskevassa ensimmäisessä konferenssissa, W. katsoo, että neuvoston ja jäsenvaltioiden vuosittaisen muistion ihmisoikeuksia koskevista toimista YUTP:n puitteissa on oltava yksityiskohtaisempi ja se on esitettävä joka vuosi määrättynä ajankohtana, X. ottaa huomioon, että vaikka kansalaisjärjestöjen osallistumista hankkeiden toteuttamiseen on kehitetty, samalla on tehty yhteistyöjärjestelmästä vaikeammin hahmotettava, Y. ottaa huomioon, että ECHO:n luominen on ratkaisevasti vaikuttanut EU:n humanitaarisen avun alan toimenpiteiden koordinoinnin, tehokkuuden ja näkyvyyden parantamiseen, Z. tukee EU:n ihmisoikeuspolitiikan ja sen ihmisoikeuksien ja kansanvallan kunnioittamisen edistämistoimenpiteiden johdonmukaisuutta, avoimuutta, tehokkuutta, uskottavuutta ja näkyvyyttä; 1. Pyytää neuvostolta ja komissiolta säännöllisiä tietoja ihmisoikeuksien ja kansanvallan tilanteesta, EU:n kannoista, niiden johdosta toteutetuista toimista sekä toimenpiteistä kolmansissa maissa jatkuvasti ajan tasalle saatettujen maaraporttien muodossa; 2. Katsoo, että kyseinen vuosittainen kertomus ei saa korvata neuvoston ja jäsenvaltioiden vuosittaista ihmisoikeuksia koskevaa muistiota, jota voidaan laajentaa; 3. Suosittelee EU:n valtuuskuntien tiiviimpää osallistumista sekä poliittiseen tarkkailuun ja kertomusten laadintaan että hankkeiden seurantaan ja ohjelmien arviointiin; 4. Kehottaa komissiota, neuvostoa ja jäsenvaltioita tunnustamaan, että tarvitaan asianmukainen EU:n tarkkailujärjestelmä osana konfliktien ennaltaehkäisyä, ja lisäämään nopean varoituksen yksikön tehtäviin ihmisoikeuksien tarkkailu maailmassa ja luomaan erityisesti keinot ihmisoikeustilanteen tarkkailemiseksi niissä kolmansissa maissa, joiden kanssa EU on tehnyt ihmisoikeuslausekkeita sisältäviä sopimuksia; 5. Suosittelee komission päätöksenteko- ja hallintorakenteen uudelleenjärjestämistä siten, että luodaan yhtenäinen rakenne ihmisoikeuksia ja demokratiaa koskevien kysymysten käsittelyä varten, koordinoinnin parantamiseksi ja vuoropuhelun helpottamiseksi Euroopan parlamentin ja neuvoston sekä kansainvälisten järjestöjen ja kansalaisjärjestöjen kanssa; 6. Toistaa siksi kehotuksensa, että viimeistään uuden komission astuessa virkaan olisi nimitettävä yksi ulkosuhteista vastaava varapuheenjohtaja/komission jäsen, jonka tehtävänä olisi vastata kaikkien ulkosuhteista, ohjelmien ja hankkeiden hallinnoinnin yhteensovittamisesta sekä takuu- ja sanktiopolitiikasta vastaavien komission jäsenten ja pääosastojen välisestä tiiviistä koordinoinnista; 7. Esittää, että olisi harkittava mahdollisuutta luoda ylemmän tason koordinointirakenteen puitteissa, mahdollisesti ECHO:n mallin mukaan, «Euroopan ihmisoikeuksien ja kansanvallan kehittämisvirasto», jonka toimisi ihmisoikeuksista ja kansanvallasta vastaavan komission jäsenen alaisuudessa, joka vastaisi ohjelmien ja hankkeiden hallinnon lisäksi myös takuu- ja seuraamuspolitiikan yhteensovittamisesta; 8. Kehottaa tekemään välittömästi valmisteluja ihmisoikeuksien edistämiseen tarkoitettujen määrärahojen käyttöä koskevan yleisen toimintalinjan määrittelemiseksi, jotta varmistettaisiin, että ihmisoikeusnäkökohdilla on merkittävä ja selkeä rooli ulkopolitiikan suunnittelussa; 9. Kehottaa varustautumaan jo nyt siihen, että asianomaisten ohjelmien ja hankkeiden hallintoa tehostetaan siten, että kaikilla ulkosuhteista vastaavilla pääosastoilla on yhteinen hallintorakenne, ensisijaisesti yhdistämällä voimavaroja ja tehtäviä, yksinkertaistamalla menettelyjä ja taloushallintoa ja ottamalla mahdollisimman tehokkaasti käyttöön kaikki käytettävissä olevat taloudelliset varat; 10. Panee tässä yhteydessä merkille, että komissio, perustamalla uuden SCOOP- yksikön (yhteinen yhteistyöyksikkö), aikoo uudelleenorganisoida kaikki ulkoiseen apuun liittyvät hallinnolliset menettelyt; 11. Suosittelee, että komissio parantaa yhteistyötä kansalaisjärjestöjen kanssa mm. standardoimalla hakumenettelyjä ja kumppanuussopimuksia ja sisällyttämällä ihmisoikeuksien ja kansanvallan alalla toimivat kehitysyhteistyötä tekevät kansalaisjärjestöt kehitysyhteistyötä tekevien kansalaisjärjestöjen yhteyskomiteaan verrattavissa olevaan rakenteeseen; 12. Kannattaa, kuten 5 kohdassa mainitaan, yhteisen sisäisen hallintorakenteen luomista ja muistuttaa päättäneensä vuoden 1998 talousarviomenettelyn yhteydessä perustaa toimielinten välisen neuvoa-antavan työryhmän, joka muodostuu Euroopan parlamentin ja komission edustajista ja joka ilmaisee kantansa vuotuiseen työohjelmaan; 13. Pyytää ihmisoikeuksien ja kansanvallan alalle osoitettujen varojen keskittämistä entisestään, mikä edellyttää niiden kirjaamista talousarvion lukuun B7-70, ottaen erityisesti huomioon temaattisen lähestymistavan ja pitää tämän vuoksi myönteisenä, että vuoden 1998 talousarvioon on vahvistettu määrärahat; 14. Pyytää, että kansainvälisten ja alueellisten järjestöjen, erityisesti ETYJ:n ja Euroopan neuvoston, kanssa tehtävin yhteistyösopimuksin parannettaisiin koordinointia ja siten vältettäisiin kaksinkertaista työtä ja johdonmukaistettaisiin toimintaa, koska Euroopan neuvostolla on runsaasti kokemusta ihmisoikeustilanteen kehittymisen analysoinnista; 15. Pitää tarpeellisena, että sen omat parlamentaariset elimet koordinoivat tehokkaammin ihmisoikeus- ja demokratiakysymyksiä, mukaan lukien vaalitarkkailun valmistelu; 16. Pitää tehokkuuden, taloudellisuuden ja toimien näkyvyyden kannalta välttämättömänä toimielinten ja kansainvälisten järjestöjen välisen koordinoinnin tehostamista vaalien tukemisen ja tarkkailun yhteydessä; pitää sen vuoksi tervetulleena vuoden 1998 talousarvioon sovellettavaa konsolidoivaa lähestymistapaa; 17. Muistuttaa, että vuoden 1998 talousarviomenettelyn yhteydessä päätettiin juuri asettaa vaalien tukemiseen ja valvontaan liittyvien määrärahojen (momentti B7-709) toteutumisen ehdoksi se, että nämä kolme toimielintä päättävät etukäteen yhteisistä määräyksistä ja menettelyistä, joita sovelletaan vaalitarkkailuun liittyviin erityisvaltuuskuntiin osallistumisen ja/tai vaalien jälkeisten toimenpiteiden yhteydessä; 18. Ehdottaa lisäksi «Euroopan ihmisoikeuksien ja kansanvallan kehittämisverkoston» perustamista komissioon asiaan liittyvän tiedon keräämiseksi, analysoimiseksi ja järjestämiseksi, jotta se voidaan välittää sähköisessä muodossa Internetissä ja jotta jokaisen jäsenvaltion omat toimenpiteet voidaan yhteensovittaa Euroopan unionin toimenpiteiden kanssa;; 19. Pyytää EU:n ihmisoikeuspolitiikan avoimuuden ja näkyvyyden lisäämiseksi, että verkosto varmistaa toimielimille ja erityisesti Euroopan parlamentille päätöksenteon ja toimielinten välisen yhteistyön puitteissa, mutta myös kaikkien ihmisoikeuksien ja kansanvallan alan kumppanien kanssa toteutettavan yhteistyön puitteissa nopeamman, kattavamman ja jatkuvasti ajan tasalle saatetun tiedonvaihdon, jonka painopisteinä olisi oltava - EU:n ihmisoikeuspolitiikan periaatteet ja välineet - ihmisoikeuksien ja kansanvallan tilanne kolmansissa maissa - kaikkien aiheellisten taloudellisten varojen käyttö ja ohjelmien ja hankkeiden kattava arviointi, johon sisältyy myös ennakoiva tehokkuusanalyysi ja ohjelmien jatkuvuus ja jossa ilmoitetaan toteuttamiseen osallistuvat kumppanit - kansalaisjärjestöille ja kehitysyhteistyötä tekeville kansalaisjärjestöille annettava asiantuntija-apu - kaikkien EU:n rahoittamien järjestöjen toimintakertomukset; 20. Toivoo, että verkosto asetetaan komission alaisuuteen ja komission ja Euroopan parlamentin edustajista koostuva työryhmä huolehtii tiedon järjestämisestä; 21. Toivoo, että verkosto mahdollistaa vuosittaisen ihmisoikeustilanteen vaikutusten arvioinnin, jolla vastataan tarpeeseen arvioida säännöllisesti Euroopan unionin ihmisoikeuspolitiikkaa ja määrärahojen käyttöä; 22. Ehdottaa tämän verkoston rahoittamista talousarvion luvuista «Kansanvaltaa ja ihmisoikeuksien suojelua koskeva eurooppalainen aloite» (B7-70) ja «Yhteisön toimet valtiosta riippumattomien järjestöjen hyväksi» (B7-60) sekä tarpeen mukaan EU:n tiedotuspolitiikkaan varatuista budjettivaroista (B3-3); määrärahojen talousarvioon ottamisesta päätetään vuotuisen talousarviomenettelyn yhteydessä komission ja Euroopan parlamentin yksilöimien tarpeiden perusteella; 23. Kehottaa puhemiestään välittämään tämän päätöslauselman neuvostolle, komissiolle sekä jäsenvaltioiden hallituksille ja parlamenteille.